b'\n_START_ARTICLE_\nBogense Vandt\xc3\xa5rn\n_START_SECTION_\nArkitektur\n_START_PARAGRAPH_\nT\xc3\xa5rnet er 25 alen h\xc3\xb8jt og har en diameter p\xc3\xa5 25 fod. Det er tegnet af Oscar Gundlach-Pedersen og projekteret af G.R. \xc3\x98llgaard. Det er en mindre udgave af Det hvide vandt\xc3\xa5rn i Fredericia, der har samme ingeni\xc3\xb8r._NEWLINE_Konstruktionen er udf\xc3\xb8rt i beton med fladt tag og retkantede vinduer. Det indeholder en vandtank med et rumfang p\xc3\xa5 80 m\xc2\xb3, der nu er \xc3\xa5bnet til udstillingsform\xc3\xa5l._NEWLINE_Kulturarvsstyrelsen har vurderet bygningen som havende bevaringsv\xc3\xa6rdien 3 med henvisning til den arkitektoniske v\xc3\xa6rdi som v\xc3\xa6rende et "sjovt borgagtigt t\xc3\xa5rn" af god h\xc3\xa5ndv\xc3\xa6rksm\xc3\xa6ssig form\xc3\xa5en, som kan ses i hele Bogense og omegn og er godt vedligeholdt.'